Մատնավանք (Խլաթի գավառ)

Մատնավանք, գյուղ Արևմտյան Հայաստանում, Բիթլիսի վիլայեթի Խլաթի գավառակում։ Գտնվում էր Խլաթ քաղաքից 5-6 կմ հարավ-արևմուտք։

Գյուղն ուներ բարձրահարկ անձավային գեղեցիկ բնակարաններ։ Գյուղի մոտակայքում գտնվում է Դիվակուլ կոչված խաչաքանդակ քարաժայռը, որի տակից սառնորակ աղբյուրներ են բխում։

1909 թվականին գյուղն ուներ 13 տուն՝ 103 հայ բնակչով։ 1895 թվականին Մատնավանքի հայ բնակչությունը կողոպտվել ու կոտորվել է թուրքերի կողմից։ 1915 թվականի Մեծ եղեռնի ժամանակ հայությունը ենթարկվել է բռնագաղթի և ոչնչացման։

Բնակչության հիմնական զբաղմունքը անասնապահությունն ու գյուղատնտեսությունն էր։

Գյուղի մոտակայքում գտնվում է Մատնավանք վանքը«Հայաստանի և հարակից շրջանների տեղանունների բառարան», հտ 3, էջ 714։

Այժմ Մատնավանք գյուղը Խլաթ քաղաքի Կուլակսըզ (Kulaksız) անունով արվարձանն է։

 Տես նաև 
 Բիթլիսի նահանգի հայաբնակ բնակավայրեր

 Ծանոթագրություններ 

 Աղբյուրներ 
 «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
 Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր